ai4bharat/Pralekha huggingface dataset:
रक्षा मंत्रालय
डीआरडीओ में राष्ट्रीय विज्ञान दिवस समारोह मनाया गया
रक्षा अनुसंधान और विकास संगठन  ने वैज्ञानिक और कर्मचारियों की व्यापक भागीदारी के साथ राष्ट्रीय विज्ञान दिवस- 2022 मनाया। इस अवसर पर रक्षा विज्ञान फोरम ने डीआरडीओ भवन में एक विशेष समारोह का आयोजन किया। इस कार्यक्रम के मुख्य अतिथि पृथ्वी विज्ञान मंत्रालय के सचिव डॉ. एम रविचंद्रन थे। वहीं, इसकी अध्यक्षता रक्षा अनुसंधान और विकास विभाग  के सचिव और डीआरडीओ के अध्यक्ष डॉ. जी. सतीश रेड्डी ने की।
पृथ्वी विज्ञान मंत्रालय के सचिव डॉ. एम रविचंद्रन ने अपने प्रमुख संबोधन में महासागर अनुसंधान को लेकर इसके संसाधनों की खोज के लिए विज्ञान और प्रौद्योगिकी के एकीकरण की जरूरत पर जोर दिया। उन्होंने पहले मानवयुक्त महासागर मिशन का उल्लेख किया। सचिव ने इस बात को रेखांकित किया कि इस मिशन का उद्देश्य समुद्रयान परियोजना के तहत 5,000 मीटर तक गहरे समुद्र में गोता  लगाना है। उन्होंने कहा कि अत्याधुनिक तकनीक गहरे समुद्र में खोज, स्वच्छ ऊर्जा और नीली अर्थव्यवस्था  में सहायता करेगी।
रक्षा अनुसंधान और विकास विभाग के सचिव और डीआरडीओ के अध्यक्ष ने अपने संबोधन में वैज्ञानिक समुदाय को उत्कृष्टता और आत्मनिर्भरता प्राप्त करने के लिए जारी अन्वेषण के लिए बधाई दी। उन्होंने इस बात पर जोर दिया कि वैज्ञानिक स्वभाव, मानवतावाद और जांच की भावना, वे सिद्धांत हैं जिनके साथ हम अपने सशस्त्र बलों को स्वदेशी उत्पाद व तकनीकों से युक्त करने के लिए डिजाइन करते हैं। उन्होंने आगे कहा कि राष्ट्रीय विज्ञान दिवस की विषयवस्तु "एक टिकाऊ भविष्य के लिए विज्ञान और प्रौद्योगिकी में एकीकृत दृष्टिकोण" के अनुरूप डीआरडीओ हमेशा राष्ट्र की रक्षा के लिए विश्व स्तरीय विज्ञान व प्रौद्योगिकी समाधान प्रदान करेगा और एक आत्मानिर्भर भारत के मिशन को प्राप्त करेगा।
इस कार्यक्रम में डीआरडीओ विज्ञान दिवस व्याख्यान के लिए विभिन्न डीआरडीओ प्रयोगशालाओं/प्रतिष्ठानों से 29 शोध पत्र प्राप्त हुए थे। इनमें से तीन शोध पत्रों का चयन किया गया और कार्यक्रम में इन्हें प्रस्तुत किया गया। इस अवसर पर गणमान्य व्यक्तियों ने प्रयोगशालाओं से प्राप्त सभी वैज्ञानिक पत्रों का संकलन - रक्षा विज्ञान स्पेक्ट्रम का भी विमोचन किया।
इस अवसर पर डीआरडीओ स्थित उच्च ऊर्जा सामग्री अनुसंधान प्रयोगशाला  के पूर्व एससी-जी हरपाल सिंह यादव की लिखित 'इंट्रोडक्शन टू एक्सप्लोसिव रिएक्टिव आर्मर' शीर्षक से एक मोनोग्राफ का भी विमोचन किया गया। यह मोनोग्राफ, एक्सप्लोसिव रिएक्टिव आर्मर  के बुनियादी कामकाज व विस्फोट की गतिशीलता और शॉक वेव्स  के मूल सिद्धांतों का वर्णन करता है, जो ईआरए के बुनियादी तंत्र को समझने के लिए प्रासंगिक व आवश्यक है।
राष्ट्रीय विज्ञान दिवस हर साल 28 फरवरी को सर चंद्रशेखर वेंकट रमन के 1928 में "रमन प्रभाव" की खोज के उपलक्ष्य में मनाया जाता है। इस खोज के लिए उन्हें साल 1930 में नोबेल पुरस्कार से सम्मानित किया गया था। इस दिवस को मनाने का उद्देश्य वैज्ञानिक सोच को बढ़ावा देना, लोगों में वैज्ञानिक चेतना को बढ़ावा देकर विज्ञान को लोकप्रिय बनाना व लोगों में अभिनव गतिविधियों को प्रोत्साहित करना और एक सकारात्मक वैज्ञानिक अनुसंधान संस्कृति का निर्माण करना है।
रक्षा विज्ञान फोरम, डीआरडीओ का एक मंच है। इस फोरम में वैज्ञानिक विभिन्न विषयों के फेलोशिप को प्रोत्साहन देने पर चर्चा करते हैं और विभिन्न विषयों के विशेषज्ञों के साथ विचारों का आदान-प्रदान करते हैं। साथ ही, उन अंतर्विषयक परियोजनाओं की व्यवहार्यता पर विचार-विमर्श भी करते हैं, जहां विशेषज्ञ विचार की जरूरत होती है।
राष्ट्रपति सचिवालय
राष्ट्रपति 9 से 11 जून तक जम्मू और हिमाचल प्रदेश की यात्रा पर जाएंगे
राष्ट्रपति, श्री राम नाथ कोविंद 9 से 11 जून, 2022 तक जम्मू और हिमाचल प्रदेश की यात्रा पर जाएंगे।
राष्ट्रपति 9 जून, 2022 को जम्मू में भारतीय प्रबंधन संस्थान जम्मू के 5वें वार्षिक दीक्षांत समारोह को संबोधित करेंगे।
राष्ट्रपति 10 जून, 2022 को धर्मशाला में हिमाचल प्रदेश केंद्रीय विश्वविद्यालय के छठे वार्षिक दीक्षांत समारोह को संबोधित करेंगे।
राष्ट्रपति सचिवालय
राष्ट्रपति 12 से 14 अक्टूबर तक त्रिपुरा और असम के दौरे पर जाएंगी
राष्ट्रपति श्रीमती द्रौपदी मुर्मू 12 से 14 अक्टूबर, 2022 तक त्रिपुरा और असम के दौरे पर जाएंगी।
12 अक्टूबर, 2022 को राष्ट्रपति त्रिपुरा राज्य न्यायिक अकादमी का उद्घाटन करेंगी और अगरतला के नरसिंहगढ़ में त्रिपुरा राष्ट्रीय विधि विश्वविद्यालय का शिलान्यास करेंगी। उसी दिन, वह कैपिटल कॉम्प्लेक्स, अगरतला में एक एमएलए होस्टल का भी आभासी रूप से उद्घाटन करेंगी और सड़कों,विद्यार्थियों के लिए स्कूलों और छात्रावासों से संबंधित त्रिपुरा सरकार की विभिन्न परियोजनाओं; अगरतला में महाराजा बीरेंद्र किशोर माणिक्य संग्रहालय एवं सांस्कृतिक केंद्र और आईआईआईटी-अगरतला की रवींद्र सत बर्शिकी भवन, अगरतला से आधारशिला रखेंगी। शाम को, राष्ट्रपति त्रिपुरा सरकार द्वारा टाउन हॉल, अगरतला में अपने सम्मान में आयोजित एक नागरिक अभिनंदन समारोह में भाग लेंगी।
13 अक्टूबर, 2022 को, राष्ट्रपति अगरतला रेलवे स्टेशन से गुवाहाटी-कोलकाता-गुवाहाटी ट्रेन के अगरतला तक विशेष विस्तार और अगरतला-जिरीबाम-अगरतला जन शताब्दी एक्सप्रेस के खोंगसांग, मणिपुर तक विस्तार को हरी झंडी दिखाएंगी।
उसी दिन, राष्ट्रपति आईआईटी गुवाहाटी में केंद्रीय इलेक्ट्रॉनिक और सूचना प्रौद्योगिकी मंत्रालय और स्वास्थ्य एवं परिवार कल्याण मंत्रालय और असम सरकार की विभिन्न परियोजनाओं का आभासी रूप से उद्घाटन शिलान्यास करेंगी, जिनमें सुपरकंप्यूटर सुविधा परम कामरूप और आईआईटी गुवाहाटी में उच्च शक्ति वाले माइक्रोवेव संघटकों के डिजाइन और विकास की सुविधा; धुबरी में मेडिकल कॉलेज और अस्पताल; तथा डिब्रूगढ़  और जबलपुर  में नेशनल इंस्टीट्यूट ऑफ वायरोलॉजी  के क्षेत्रीय संस्थान शामिल हैं। शाम को, राष्ट्रपति गुवाहाटी के असम एडमिनिस्ट्रेटिव स्टाफ कॉलेज में अपने सम्मान में आयोजित नागरिक अभिनंदन और सांस्कृतिक कार्यक्रम में भाग लेंगी।
14 अक्टूबर, 2022 को, राष्ट्रपति असम सरकार और केंद्रीय सड़क परिवहन और राजमार्ग मंत्रालय, पेट्रोलियम और प्राकृतिक गैस मंत्रालय और रेल मंत्रालयों की विभिन्न परियोजनाओं का उद्घाटन/शुभारंभ/शिलान्यास करेंगी। इनमें आधुनिक सुविधाओं से युक्त मॉडल आंगनवाड़ी केंद्रों; और मिशन सौभाग्य का शुभारंभ; मोइनरबॉन्ड, सिलचर में इंडियन ऑयल कॉर्पोरेशन लिमिटेड के रेल-फेड पेट्रोलियम स्टोरेज डिपो; दो राजमार्ग परियोजनाओं का उद्घाटन; असम के चाय बागान क्षेत्रों में 100 मॉडल सेकेंडरी स्कूलों; अघहतोरी, गुवाहाटी में दो राजमार्ग परियोजनाओं और आधुनिक कार्गो-सह-कोचिंग टर्मिनल का शिलान्यास करेंगी; और गुवाहाटी से लुमडिंग के लिए शोखुवी  और मेंदीपाथर  तक ट्रेन को हरी झंडी दिखाकर रवाना करेंगी।
रक्षा मंत्रालय
वर्ष 2001-10 के दौरान भारतीय नौसेना के इतिहास के वृत्तांत वाली पुस्तक ‘ब्लू वाटर्स अहो!’ का विमोचन
पीवीएसएम, एवीएसएम, एडीसी, नौसेना प्रमुख एडमिरल सुनील लांबा ने ‘ब्लू वाटर्स अहो!’ नामक पुस्तक का विमोचन किया जिसमें वर्ष 2001 से लेकर वर्ष 2010 तक की अवधि के दौरान भारतीय नौसेना के इतिहास का वृत्तांत दिया गया है। इस पुस्तक का विमोचन राष्ट्रपति एवं सशस्त्र बलों के सर्वोच्च कमांडर महामहिम रामनाथ कोविंद की गरिमामयी उपस्थिति में नेवी हाउस में आयोजित ‘एट होम’समारोह का एक हिस्सा था। इस समारोह में देश-विदेश के गणमान्य व्यक्ति बड़ी संख्या में मौजूद थे। भारतीय नौसेना वर्ष 1971 में हुए युद्ध के दौरान अपनी आक्रामक सैन्य कार्रवाई की स्मृति में हर साल 04 दिसंबर को नौसेना दिवस मनाती है।
यह पुस्तक वाइस एडमिरल अनूप सिंह ने लिखी है जो पूर्वी नौसेना कमान के फ्लैग ऑफिसर कमांडिंग-इन-चीफ के रूप में वर्ष 2011 में सेवानिवृत्त हुए थे। यह दरअसल भारतीय नौसेना के इतिहास का छठा खंड है, जबकि प्रथम पांच खंडों में वर्ष 1945 से लेकर वर्ष 2000 तक की अवधि को कवर किया गया है। भारतीय नौसेना ने यह अनूठी कवायद वर्ष 1968 में शुरू की थी जब नौसेना ने इतिहास प्रकोष्ठ की स्थापना की थी। इसके पीछे मुख्य उद्देश्य नौसेना के विकास के लिए प्रासंगिक माने जाने वाले ऐतिहासिक आंकड़ों  का संयोजन या मिलान करना और बाद में इनका विश्लेषण करना था। आम तौर पर इस तरह के प्रत्येक पुस्तक खंड में एक दशक की अवधि को कवर किया गया है और नौसेना दिवस के अवसर पर इसका विमोचन करने की परंपरा रही है।
रक्षा मंत्रालय के रक्षा सार्वजनिक क्षेत्र उपक्रम  और आर्डनेंस फैक्टरी बोर्ड  कोविड-19 के खिलाफ राष्ट्रीय लड़ाई को मजबूती देने के लिए शामिल हो गए हैं।
चिकित्सा सुविधाएं ओएफबी ने देश के छह राज्यों में फैले 10 अस्पतालों में 280 आईसोलेशन बेडों की योजना बनाई है। ये वेहिकल फैक्टरी जबलपुर, धातु एवं इस्पातत फैक्टरी ईशापुर , गन एवं शेल फैक्टरी कोसिपुर , एमुनिशन फैक्टरी खडकी , आर्डनेंस फैक्टरी कानपुर , आर्डनेंस फैक्टरी खमरिया, हेवी वेहीकल फैक्टरी अवदी  एवं आर्डनेंस फैक्टरी मेडक  में स्थित हैं।
हिन्दुस्तान एयरोनाटिक्स लिमिटेड  बंगलुरु में इंटेसिंव केयर यूनिट में तीन बेड एवं वार्डों में 30 वार्ड के साथ आईसोलेशन सुविधा है। इसके अतिरिक्त, 30 कमरों वाला एक भवन तैयार किया गया है। कुल मिलाकर, एचएएल सुविधा केंद्र में 93 लोगों को समायोजित किया जा सकता है।
ओएफबी ने अल्प सूचना पर अरुणाचल प्रदेश सरकार के लिए कोविड-19 मरीजों केे लिए 50 विशिष्ट तंबुओं का निर्माण किया है और उन्हें वहां भेज दिया है।
सैनिटाइजर
विश्व स्वास्थ्य संगठन के मानकों के अनुरूप ओएफबी की फैक्टरियों में हैंड सैनिटाइजरों का विकास और उत्पादन आरंभ कर दिया गया है। भारत सरकार द्वारा केंद्रीकृत खरीद के लिए नियुक्त नोडल एजेंसी एचएलएल लाइफकेयर लिमिटेड  से उन्होंने 13,000 लीटरों की आवश्यकता प्राप्त की है। 1,500 लीटर सैनिटाइजरों की पहली खेप 31 मार्च, 2020 को कोर्डाइट फैक्टरी अरुवनकाडु  से भेजा गया। दो और फैक्टरियों नामतः आर्डनेंस फैक्टरी  इटारसी  और ओएफ भंडारा  बल्क उत्पादन के साथ तैयार हैं। एक साथ मिल कर उनकी क्षमता राष्ट्रीय आवश्यकता की पूर्ति करने के लिए प्रति दिन 3000 लीटर उत्पादित करने की है।
प्रोटेक्टिव इक्विपमेंट: कवरआल और मास्क
कानपुर, शाहजहांपुर, हजरतपुर  एवं चेन्नई स्थित आर्डनेंस इक्विपमेंट फैक्टरियां कवरआल और मास्क का विकास करने में व्यस्त हैं। उन्होंने बहुत अल्प सूचना पर इन गारमेंटों के निर्माण के लिए स्पेशल हीट स्केलिंग मशीनों की भी व्यवस्था की है।
फैक्टरियांे के बोर्डों ने रक्षा अनुसंधान एवं विकास प्रतिष्ठान, ग्वालियर से आग्रह किया और वे ग्वालियर में परीक्षित कवरआल के पहले नमूने प्राप्त करने में सफल रहे। मास्कों का परीक्षण कोयंबटूर के साउथ इंडिया टेक्स्टाइल रिसर्च एसोसिएशन  में किया जाना जारी रहेगा। ओएफबी जल्द ही प्रति सप्ताह 5,000 से 6,000 पीस तक कवरआल का बल्क उत्पादन आरंभ कर रहा है। तीन मशीनों का विकास किया गया है जिन्हें कवरआल तथा मास्कों की दक्षता के परीक्षण के लिए एसआईटीआरए द्वारा अनुमोदित कर दिया गया है। इनका उपयोग उत्पादन से लेकर मानकों के रखरखाव में किया जाएगा।
वेंटिलेटर
भारत इलेक्ट्रोनिक्स लिमिटेड  ने स्वास्थ्य एवं परिवार कल्याण मंत्रालय के आग्रह पर अगले दो महीने के दौरान आईसीयू के लिए 30,000 वेंटिलेटरों के निर्माण एवं आपूर्ति के लिए कदम बढ़ाया है।
इन वेंटिलेटरों की डिजाइन मूल रूप से रक्षा अनुसंधान एवं विकास संगठन द्वारा तैयार की गई थी जिसमें मेसर्स एसकैनरी, मैसूर द्वारा सुधार लाया गया था, जिसके साथ बीईएल का गठबंधन है। आर्डनेंस फैक्टरी, मेडक ने हैदराबाद में विभिन्न अस्पतालों में वेंटिलेटरों की मरम्मत आरंभ की है।
प्रधानमंत्री कार्यालय
प्रधानमंत्री नरेन्द्रक मोदी ने संयुक्तह राष्ट्रस महासभा के 74वें सत्र के अवसर पर बेल्जियम के प्रधानमंत्री से मुलाकात की
प्रधानमंत्री नरेंद्र मोदी ने 25 सितंबर 2019 को न्यूयॉर्क में संयुक्त राष्ट्र महासभा के 74 वें सत्र के अवसर पर बेल्जियम के प्रधान मंत्री श्री चार्ल्स मिशेल से अलग से मुलाकात की।
प्रधानमंत्री मोदी ने यूरोपीय परिषद के अध्यक्ष के रूप में चुने जाने के लिए प्रधानमंत्री चार्ल्स मिशेल को बधाई दी।
दोनों नेताओं ने भारत और बेल्जियम के बीच बेहतरीन संबंधों और 2017 में बेल्जियम के राजा की भारत यात्रा के अवसर पर लिए गए फैसलों की समीक्षा की।
उन्होंने भारत और यूरोपीय संघ के बीच रणनीतिक और सुरक्षा संबंधों को और प्रगाढ़ बनाने पर चर्चा की। दोनों नेता द्विपक्षीय निवेश और व्यापार समझौते, परस्पर संपर्क, आतंकवाद के खिलाफ सहयोग, बहुपक्षीय संस्थानो और प्रवासन पर बातचीत के शुरुआती निष्कर्ष पर अपने प्रयासों को और तेज करने पर सहमत हुए।
दोनों नेताओं ने इस बात पर भी सहमति जताई कि 15वें भारत-यूरोपीय संघ शिखर सम्मेलन का आयोजन जल्दी होना चाहिए।
राष्ट्रपति सचिवालय
उज्बेकिस्तान गणराज्य के राष्ट्रपति श्री शावकत मिर्जियोयेव के स्वागत में राष्ट्रपति श्री राम नाथ कोविंद का भाषण
मैं राष्ट्रपति मिर्जियोसेव और प्रथम महिला का भारत के पहले सरकारी दौरे पर हार्दिक स्वागत करता हूं।
श्रीमान राष्ट्रपति आपके भ्रमण से मित्रता और सामरिक भागीदारी के संदर्भ में नए युग का आगाज हुआ है। पुराने संबंधों को और मजबूत व गहरे बनाने में आपके द्वारा की गई पहलों की खासी अहमियत है। पुराने मित्र और सामरिक भागीदार के रूप में हमें ऐतिहासिक संबंधों के आधार पर समकालीन संबंधों को नए आयाम देने का मौका मिला है।
आपने ताजमहल के भ्रमण के साथ अपनी भारत यात्रा का आगाज किया, जो एक ऐसी धरोहर है जिसे हमारे साझा इतिहास का स्पष्ट प्रतीक माना जाता है। व्यापारी और यात्री, लेखक और कवि, कलाकार और कारीगर हमारे लोगों के बीच सांस्कृतिक संबंधों को मजबूत बनाने की दिशा में प्राचीन काल से योगदान करते रहे हैं।
हम दोनों अलीशेर नवोई के सूफी संगीत और अमीर खुसरो की आध्यात्मिक कव्वाली का लुत्फ उठाया है। समरकंद और तरमेज में बौद्ध मठ मौजूद हैं और कसीदाकारी व इकात की कला हम दोनों को वैचारिक और रचनात्मक रूप से नजदीक लाती है।
महामहिम, महात्मा गांधी और हमारे पूर्व प्रधानमंत्री लाल बहादुर शास्त्री की जयंती की पूर्व संध्या पर आपका भ्रमण होने जा रहा है। उन दोनों से ही आपका विशेष संबंध है। हम उनके प्रति प्यार और लगाव प्रदर्शित करने के लिए आपके और आपके लोगों के आभारी हैं।
कल हम दुनिया भर में राष्ट्रपिता की 150वीं जयंती मनाने जा रहे हैं। यह स्वच्छ भारत कार्यक्रम की चौथी वर्षगांठ भी है, जिसकी शुरुआत 2 अक्टूबर, 2014 को हुई थी। मैं 29 सितंबर से 2 अक्टूबर 2018 के बीच महात्मा गांधी अंतरराष्ट्रीय स्वच्छता सम्मेलन में उज्बेकिस्तान की भागीदारी के लिए आपका आभारी हूं। मैं आपसे और सभी अंतरराष्ट्रीय भागीदारों से मिले सबक साझा करता चाहता हूं, क्योंकि हम महात्मा गांधी के स्वच्छ भारत के सपने को साकार करने के लिए प्रयास कर रहे हैं।
महामहिम, आज हमने अपनी भागीदारी को नए आयाम देने के लिए प्रतिबद्धता जाहिर की है। हमने अपनी सामरिक भागीदारी को मजबूती देने के लिए कई अहम द्विपक्षीय समझौते किए हैं। हमारी अपने कारोबार और निवेश को बढ़ाने की महत्वाकांक्षी योजना है। हम अपने लोगों को आतंकवाद और कट्टरपंथ से सुरक्षा देने के लिए मिलकर काम करना चाहते हैं; रक्षा सहयोग बढ़ाना चाहते हैं;और क्षेत्र में शांति और स्थिरता लाना चाहते हैं।
हम अपने लोगों के जीवन को बेहतर बनाने के लिए उन्हें विज्ञान एवं प्रौद्योगिकी के उपहार देने के लिए भी प्रतिबद्ध हैं। हमने अपने युवाओं को डिजिटल युग और स्टार्ट-अप्स के फायदे देने की योजनाएं शुरू की हैं।
महामहिम, हमारे द्विपक्षीय समझौते कारगर रहे हैं। लेकिन हम न सिर्फ अपनी भागीदारी को बढ़ाना चाहते हैं, बल्कि विस्तार भी देना चाहते हैं। इसके लिए हमें हवाई अड्डों, बंदरगाहों, राजमार्गों और आई-मार्गों के माध्यम से संपर्क को बेहतर बनाना है। कारोबार बढ़ाने के लिए नए अवसर हमारा इंतजार कर रहे हैं।
महामहिम, हम क्षेत्र में संपर्क बढ़ाने के लिए अशगाबात समझौते में हमारी सदस्यता को सहयोग देने के लिए आपका आभार प्रकट करते हं। हम अंतरराष्ट्रीय उत्तर दक्षिण परिवहन गलियारे से जुड़ने के लिए उज्बेकिस्तान को भी आमंत्रित करते हैं।
महामहिम, उज्बेकिस्तान-भारत की मित्रता की गर्मजोशी का पुराना इतिहास रहा है। अब यह भविष्य की असीम संभावनाओं से जुड़ गया है। आखिर में मैं कामना करता हूं:
-उज्बेकिस्तान गणराज्य के राष्ट्रपति और प्रथम महिला स्वस्थ बने रहें;
-दोनों देशों के लोगों की प्रगति और संपन्नता बरकरार रहे; और
-उज्बेकिस्तान और भारत की मित्रता हमेशा बनी रहे।
रहमत, धन्यवाद
प्रधानमंत्री कार्यालय
प्रधानमंत्री 12 जनवरी को दूसरे राष्ट्रीय युवा संसद महोत्सव के समापन कार्यक्रम को संबोधित करेंगे
प्रधानमंत्री श्री नरेन्द्र मोदी वीडियो कॉन्फ्रेंसिंग के माध्यम से 12 जनवरी, 2021 को सुबह 10:30 बजे दूसरे राष्ट्रीय युवा संसद महोत्सव के कार्यक्रम को संबोधित करेंगे। समारोह के दौरान महोत्सव के तीन राष्ट्रीय विजेता भी अपने विचार व्यक्त करेंगे। इस अवसर पर लोकसभा अध्यक्ष, केंद्रीय शिक्षा और केन्द्रीय युवा मामले एवं खेल राज्य मंत्री  भी उपस्थित रहेंगे।
राष्ट्रीय युवा संसद महोत्सव
राष्ट्रीय युवा संसद महोत्सव  का उद्देश्य 18 से 25 वर्ष के बीच के युवाओं के विचारों को सुनना है जो मतदान करने का अधिकार रखते हैं और आने वाले वर्षों में सार्वजनिक सेवाओं सहित विभिन्न सेवाओं में शामिल होंगे। एनवाईपीएफ की अवधारणा प्रधानमंत्री के 31 दिसंबर, 2017 को अपने मन की बात के संबोधन में व्यक्त किए गए विचार पर आधारित है। इस विचार से प्रेरणा लेते हुए, पहला एनवाईपीएफ “भारत की नई आवाज बनें और नीति के लिए समाधान एवं योगदान खोजें” विषय के साथ 12 जनवरी से 27 फरवरी 2019 तक आयोजित किया गया था। इस कार्यक्रम में कुल 88,000 युवाओं ने भाग लिया।
दूसरा एनवाईपीएफ वर्चुअल माध्यम से 23 दिसंबर, 2020 को आयोजित किया गया था। पहले चरण में देश भर के 2.34 लाख युवाओं ने भाग लिया। इसके बाद 1 से 5 जनवरी, 2021 तक वर्चुअल माध्यम से राज्य युवा संसदों द्वारा इसका अनुसरण किया गया। दूसरे एनवाईपीएफ का फाइनल 11 जनवरी, 2021 को संसद के सेंट्रल हॉल में आयोजित किया जाएगा। 29 राष्ट्रीय विजेताओं को राष्ट्रीय ज्यूरी के समक्ष अपने विचार प्रकट करने का अवसर मिलेगा। ज्यूरी में सुश्री रूपा गांगुली, सांसद, राज्यसभा, श्री परवेश साहिब सिंह, सांसद, लोकसभा और श्री प्रफुल्ल केतकर, प्रसिद्ध पत्रकार शामिल हैं। शीर्ष तीन विजेताओं को प्रधानमंत्री के समक्ष 12 जनवरी को होने वाले समापन समारोह में अपने विचार व्यक्त करने का अवसर मिलेगा।
राष्ट्रीय युवा महोत्सव
राष्ट्रीय युवा महोत्सव का आयोजन हर वर्ष 12 से 16 जनवरी को किया जाता है। 12 जनवरी को स्वामी विवेकानंद की जयंती है, जिसे राष्ट्रीय युवा दिवस के रूप में मनाया जाता है। इस वर्ष राष्ट्रीय युवा महोत्सव के साथ-साथ एनवाईपीएफ का भी आयोजन किया जा रहा है।
राष्ट्रीय युवा महोत्सव का उद्देश्य देश के युवाओं को अपनी प्रतिभा का परिचय देने के लिए एक साथ एक मंच पर लाना है; जहां एक लघु भारत का निर्माण करते हुए युवा औपचारिक और अनौपचारिक रूप से अपनी सामाजिक और सांस्कृतिक विशिष्टता पर विचारों का आदान-प्रदान करते हैं। इसके माध्यम से राष्ट्रीय एकता, सांप्रदायिक सद्भाव, भाईचारे, साहस और हिम्मत की भावना को प्रोत्साहन देना है। इसका मूल उद्देश्य एक भारत श्रेष्ठ भारत की भावना, सार और अवधारणा का प्रचार करना है।
कोविड-19 के कारण, 24वें राष्ट्रीय युवा महोत्सव को वर्चुअल माध्यम से आयोजित किया जा रहा है। इस वर्ष के महोत्सव का विषय “युवा – उत्साह नये भारत का” है, जिसका अभिप्राय है कि युवा नए भारत के उत्सव को जीवंत रखते हैं। 24वें राष्ट्रीय युवा महोत्सव का उद्घाटन समारोह और दूसरे राष्ट्रीय युवा संसद महोत्सव का समापन समारोह 12 जनवरी, 2021 को संसद के सेंट्रल हॉल में होगा। 24वें राष्ट्रीय युवा महोत्सव का समापन नई दिल्ली के डॉ. अंबेडकर इंटरनेशनल सेंटर में 16 जनवरी, 2021 को होगा।
वाणिज्य एवं उद्योग मंत्रालय
परियोजना निगरानी समूह, डीपीआईआईटी ने वित्त वर्ष 2021-22 में 374 उच्च प्रभाव वाली बुनियादी परियोजनाओं की समीक्षा की
भारत सरकार ने देश के विकास और सामाजिक आर्थिक उन्नति के केंद्रीय स्तंभ के रूप में अवसंरचना के विकास को ध्यान में रखते हुए बड़े पैमाने पर अवसंरचना परियोजनाओं को समय पर पूरा करने को प्राथमिकता दी है। इस दृष्टि को ध्यान में रखते हुए, परियोजना निगरानी समूह  की स्थापना की गई थी, जो वर्तमान में इन्वेस्ट इंडिया, वाणिज्य एवं उद्योग मंत्रालय के अंतर्गत आता है।
पीएमजी एक अनूठा संस्थागत तंत्र है जो मुख्य रूप से राज्यों और केंद्रीय मंत्रालयों के साथ नियमित समीक्षा बैठकें आयोजित करके 500 करोड़ रुपये से अधिक के निवेश वाली अवसंरचना परियोजनाओं में मुद्दों के समाधान की सुविधा प्रदान करता है। इसके अतिरिक्तए नवंबर 2021 में पीएमजी पोर्टल पर परियोजनाओं की गहन निगरानी तैनाती के साथ, परियोजना समीक्षा अधिक समग्र हो गई है। परियोजनाओं में देरी का अनुमान लगाने, समय और लागत में वृद्धि को कम करने और विलंब के लिए जिम्मेदार एजेंसियों/प्राधिकारी की पहचान करने के लिए मुद्दों के समाधान और गहन निगरानी दोनों को तेज किया गया है।
वर्तमान में, पीएमजी, सड़क, परिवहन और राजमार्ग, रेलवे, पेट्रोलियम और प्राकृतिक गैस, नवीन और नवीकरणीय ऊर्जा आदि जैसे प्रमुख क्षेत्रों में फैले लगभग 47.55 लाख करोड़ रुपये के कुल अनुमानित निवेश के साथ 1,362 जारी परियोजनाओं की निगरानी कर रहा है। डीपीआईआईटी के वरिष्ठ अधिकारियों के मार्गदर्शन में वित्त वर्ष 2021-22 में, 19.6 लाख करोड़ रुपये के निवेश मूल्य वाली 787 नई परियोजनाओं की निगरानी का काम पीएमजी को दिया गया है। और 1.25 लाख करोड़ रुपये के निवेश मूल्य वाली 44 परियोजनाओं को चालू किया गया है।
पीएमजी मुद्दों के शीघ्र समाधान के माध्यम से परियोजना के कार्यान्वयन में तेजी लाने के लिए परियोजना हितधारकों, राज्य सरकारों और केंद्रीय मंत्रालयों के बीच नियमित समीक्षा बैठकें आयोजित करता रहा है। अप्रैल 2021 से पीएमजी ने लगभग सभी राज्य सरकारों और केंद्रीय मंत्रालयों के साथ 30 समीक्षा बैठकें आयोजित की हैं। इन बैठकों के दौरान राज्य सरकारों और मंत्रालय के अधिकारियों के सहयोग और सक्रिय भागीदारी से लगभग 17 लाख करोड़ रुपये मूल्य की 374 परियोजनाओं की समीक्षा की गई है। नियमित समीक्षा के परिणामस्वरूप, 12.20 लाख करोड़ रुपये की 248 परियोजनाओं में 568 मुद्दों का समाधान किया गया है।
कुछ प्रमुख परियोजनाएं जहां लंबित मुद्दों का समाधान किया गया है, उनमें शामिल हैं- भारतनेट, पूर्वोत्तर गैस ग्रिड, सिवोक रंगपो नई रेल लाइन, और जगदीशपुर-हल्दिया और बोकारो.धामरा पाइपलाइन परियोजना:बरौनी गुवाहाटी पाइपलाइन परियोजना सहितः।
पीएमजी के बारे में अधिक जानकारी के लिए कृपया pmg.dpiit.gov.in पर जाएं।
वित्त मंत्रालय
6.18 प्रतिशत सरकारी स्टॉक 2024' की बिक्री  के लिए नीलामी, '7.57 प्रतिशत सरकारी स्टॉक 2033' की बिक्री  के लिए नीलामी और 7.16 प्रतिशत सरकारी स्टॉक 2050' की बिक्री  के लिए नीलामी
भारत सरकार ने  मूल्य आधारित नीलामी के जरिए 12,000 करोड़ रुपए  की अधिसूचित राशि के लिए '6.18 प्रतिशत सरकारी स्टॉक 2024’  मूल्य आधारित नीलामी के जरिए 11,000 करोड़ रुपए  की अधिसूचित राशि के लिए 7.57 प्रतिशत सरकारी स्टॉक 2033’,  मूल्य आधारित नीलामी के जरिए 7,000 करोड़ रुपए  की अधिसूचित राशि के लिए 7.16 प्रतिशत सरकारी स्टॉक 2050’ की बिक्री  करने की घोषणा की है। भारत सरकार उपर्युक्त एक या अधिक प्रतिभूतियों के परिपेक्ष्य में प्रत्येक में 2,000 करोड़ रुपए के अतिरिक्त अभिदान का विकल्प बनाए रखेगी। ये सभी नीलामियां विविध मूल्य विधि का प्रयोग करते हुए भारतीय रिजर्व बैंक, मुम्बई कार्यालय, फोर्ट, मुम्बई द्वारा 15 मई, 2020  को संचालित की जाएंगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी हेतु प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 15 मई, 2020 को प्रस्तुत की जानी चाहिए। अप्रतिस्पर्धी बोलियां पूर्वाह्न 10.30 बजे से पूर्वाह्न 11.00 बजे के बीच और प्रतिस्पर्धी बोलियां पूर्वाह्न 10.30 बजे से पूर्वाह्न 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 15 मई, 2020  को की जाएगी और सफल बोलीदाताओं द्वारा भुगतान 18 मई, 2020  को किया जाएगा।
ये स्टॉक भारतीय रिजर्व बैंक द्वारा समय-समय पर यथा संशोधित परिपत्र संख्या आरबीआई/2018-19/25, दिनांक 24 जुलाई 2018, के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
रसायन एवं उर्वरक मंत्रालय
रसायन उद्योग के क्षेत्र में विकास की प्रचुर संभावनाएं हैं - श्री गौड़ा
केंद्रीय रसायन और उर्वरक मंत्री श्री डी.वी.सदानंद गौड़ा ने कहा है कि ऐसे समय में जबकि सरकार घरेलू उत्पादन को बढ़ावा देकर आत्मनिर्भर बनने की दिशा में काम कर रही है भारत में निवेश करने का यह सबसे अच्छा समय है।
श्री गौड़ा आज यहां रसायन और पेट्रो रसायन विभाग तथा उद्योग संगठन फिक्की द्वारा "स्पेशियलिटी कैमिकल्स " पर आयोजित एक वेबिनार को संबोधित कर रहे थे। इस अवसर पर उन्होंने 17 से 19 मार्च 2021 तक आयोजित होने वाले “इंडिया केम 2021” की आधिकारिक घोषणा भी की।
केन्द्रीय मंत्री ने कहा कि रसायन और विशेष रूप से "स्पेशियलिटी केमिकल्स" के क्षेत्र में विकास की बड़ी संभावनाएं हैं। पिछले कुछ दशकों में स्पेशियलिटी केमिक्लस की उत्पादन गतिविधियों में बड़ा बदलाव देखा गया है। ऐसी गतिविधियां यूरोपीय संघ और उत्तरी अमरीका के क्षेत्रों से अब एशिया की ओर रुख करने लगी हैं।
श्री गौड़ा ने कहा कि भारतीय रसायन और पेट्रो रसायन उद्योग में 2025 तक एक महत्वपूर्ण भूमिका में आने की अपार क्षमता मौजूद है।उस समय तक यह उद्योग सकल घरेलू उत्पादन  में 300 अरब डॉलर का योगदान करने में सक्षम हो जाएगा जबकि वर्तमान में जीडीपी में इसका योगदान 160 अरब डॉलर है।
उन्होंने कहा कि भारत सरकार आगामी तीन बल्क ड्रग पार्कों में दवा उत्पादन के क्षेत्र में मूल्य संवर्धन की संपूर्ण गतिविधियों के लिए प्रोडक्शन लिंक्ड इंसेंटिव स्कीम  और अत्याधुनिक अवसंरचना सुविधाएं विकसित करके विनिर्माताओं को प्रोत्साहित करने के लिए उत्सुक है।